Рагазіна (Аршанскі раён)

**Ра́газіна** — вёска ў Аршанскім раёне Віцебскай вобласьці. Знаходзіцца за 16 км на паўночны захад ад Воршы, за 6 км ад чыгуначнай станцыі Смаляны і за 2 км на паўночны ўсход ад аўтамагістралі Ворша — Лепель (). Рагазіна ўваходзіць у склад Задроўеўскага сельсавету.

## Гісторыя
### Вялікае Княства Літоўскае
Першае ўпамінаньне 1537 год як сяло Сьцяпана Рагозіна. 
«*Krokuva, 1537 06 25*

***Зоставене Ивановое Стецковича Мари Масковны и сыновь ее Богдана а Петра Стецковичов пры селцы Степана Рагозыном в Рошском повете, выслузе першого мужа ее Ивашка Черкаса, еи у вене записаном Жикгимонт.***

*Била намъ чоломь жона дворанина нашого Ивановая Стецковича Маря Масковна и зъ сынъми своими Богданомъ а Петромъ, Ивановичы Стецкевича, и поведила передъ нами, штожъ перво сего была она за двораниномъ нашымъ небожъчыкомъ Ивашъкомъ Черкасомъ, и которое сельцо онъ выслужылъ на брате нашомъ Александры, короли его м(и)л(о)сти, в повете Рошскомъ боярына князя Осемачина, которыи до Москвы втекъ, Степана Рагозино. И тотъ, мужъ ее оное сельцо записаль еи у вене ее, жоне своеи, на штожь и листъ свои еи далъ. Которыи жъ она листы брата нашого Александра, короля его м(и)л(о)сти, и тежъ> тотъ, листъ, записныи оного мужа своего перед нами покладала и била намъ чоломъ, абыхъмы пры томъ сельцы ее зоставили.*

*Ино мы, листу данины брата нашого и тежь оного лисъту записного огледавшы, з ласки нашое г(о)с(по)д(а)рьское, на ихъ чоломъбитье то вчынили, пры томъ сельцы Рагозиномъ, которое мужъ ее небожъчыкъ Черкасъ дергжалъ, ее самую и сыновъ ее Богдана а Петъра зоставуемъ. Нехаи они тое сельцо Рагозино  на себе держать со всимъ, какь ся оное сельцо здавна в собе маеть, з людми, и з земълями пашьными и бортными, и зъ сеножатьми, и зъ гаими, з лесы, и зъ реками, и зъ бобъровыми гоны, и со всимъ с тымъ, якъ то мужъ ее небожчыкъ Черкасъ дергжалъ водълугь данины брата нашого Алексанъдра, короля его м(и)л(о)сти, и того листу записного перъшого мужа ее, небожъчыка Ивашъка Черкаса. И на то есмо имъ дали сес нашъ листъ з нашою печатью.* 

*Писанъ в Кракове, под лет(о) Бож(его) нарож(енья) 1537 м(е)с(е)ца июн(я) 25 ден. индикта 10. Михаило, писар.*» 

У XVII—XVIII стагодзьдзях маёнтак Рагазіна — маёмасьць шляхты.

## Пад уладай Расейскай імпэрыі
У 1910 гаду сяляне валодалі 160 дзесяцінамі зямлі, уваходзілі ў Засяклянскае сялянскае таварыства й былі прыпісаны к Гразінскай Сьвята-Троіцкай царкве. Фальварку Рагазіна, уласнасьць Галькевіча, належала 157 дзесяцін зямлі.

## Насельніцтва
* XIX стагодзьдзе: 1857 год — 90 чалавек; 1886 год — 113 чалавек, 18 двароў, школа; 1897 год — 198 чалавек;
* XX стагодзьдзе: 1910 год — сяло: 29 двароў, 100 мужчын, 98 жанчын; фальварак: 1 двор, 1 мужчына, 2 жанчыны; 1923 год — 216 чалавек; 1998 год — 84 чалавекі, 30 двароў; 1999 год — 78 чалавек;
* XXI стагодзьдзе: 2010 год — 59 чалавек

## Славутасьці
* Гарадзішча. За 500 мэтраў на паўднёвы ўсход ад вёскі, ва ўрочышчы Гарадок. Авальная пляцоўка 60 на 80 мэтраў узвышаецца над навакольнай мясцовасьцю на 15—18 мэтраў.
* Селішча. Каля гарадзішча.

## Страчаная спадчына
* Царква Сьвятых Апосталаў Пятра і Паўла. Да 1839 году парафія Беларускай грэка-каталіцкай царквы (БГКЦ). Сьвятар: Лаўрэнці Горбік.
К царкве былі прыпісаны ў 1857 годзе — сёла: Рагазіна, Роскі Сялец; вёскі: Азярок, Баякоўшчына, Даўжаніцы, Драздова, Засеклі, Казлова, Камары, Пагосьцік, Панізоўе, Сялец, Хлусава, Шугалеява;  фальварак Цеклінаў. 

## Крыніцы

## Літаратура
* 
* Рагазіна. //  С. 167.
* Рагазіна. //  С. 512.
* 

Катэгорыя:Задроўеўскі сельсавет
Катэгорыя:Населеныя пункты Аршанскага раёну
Катэгорыя:Населеныя пункты, згаданыя ў XVI стагодзьдзі